Michael Larsen er overbevist om, at familiens hus ikke holder helt tæt. Derfor har han valgt at få det termograferet - dvs. fotograferet med et kamera, der viser varme - og dermed afslører husets varmehuller. - Som småbørnsfamilie er der jo masser af udgifter, så det ville da være rart at have lidt efter regningerne, siger husejer Mogens Larsen. Spar Nord oplever, at varmeregningen i øjeblikket har stor indflydelse på budgetkontoen. Stigende energipriser, kolde vintre og dårligt isolerede huse betyder, at varmeregningen mange steder er steget med 40 procent - på bare et år. - For ganske få kroner kan man faktisk energioptimere sin bolig, netop ved at isolere den - og hvad der er sparet, det er tjent, siger Claus Conradsen, der er boligkonsulent ved Spar Nord. Det er især huse fra før 1980, der kunne trænge til et eftersyn. Michael Larsens er bygget i 1972. - Jamen det er da spændende at se, hvor det er, varmen fiser ud, siger Michael Larsen.

Referat:
Spar Nord tilbyder nu, at alle boligejere kan få huset termograferet. Varmeregningerne er efterhånden så dyre, at flere husejere har svært ved at få budgettet til at hænge sammen.